Saca Fizoła ła ze na ìzoła de ła Łaguna Vèneta e ła ze cołegada a ł'ìzoła Zueca. Aministrativamente ła ze parte de'l Comùn de Venesia . El 16 zunjo 2011 ła contava 1.458 abitanti. Ła ze stada recavada inte i ani sesanta par interamento de na barena preezistente e ła ze cuindi, cofà łe altre sache, na ìzoła arfisałe. Ła ospita un cuartier popołar de costrusion rełativamente resente e no ła prezenta monumenti o edifisi de partegołar rełievo architetònego. Ła Cieza de San Gerardo ła ze in semento armà sensa decorasion partegołare. A ł'interno ła granda pitura murałe su ła parede drìo ł'alter mazor: "Resurrezione di Cristo e comunione dei Santi" reałizada inte'l 1964 da'l pitor venesian Ermani Costantini. Tra l'altro, se łeva, un sentro sportivo tanto frecuentà in cuanto uno de i pochi de Venesia. In azonta, ad ovest, cołegada tramide un ponte, A se cata n'altra ìzoła artifisałe, Saca San Biazio, dove che se trovava un inseneridor ancùo desfà.